CELEX: 62013CA0341
Language: lv
Date: 2014-09-17 00:00:00
Title: Lieta C-341/13: Tiesas (trešā palāta) 2014. gada 17. septembra spriedums ( Supremo Tribunal Administrativo (Portugāle) lūgums sniegt prejudiciālu nolēmumu) – Cruz & Companhia Lda / Instituto de Financiamento da Agricultura e Pescas, IP (IFAP) Lūgums sniegt prejudiciālu nolēmumu — Savienības finanšu interešu aizsardzība — Regula (EK, Euratom) Nr. 2988/95 — 3. pants — Pārkāpumu iztiesāšana — Eiropas Lauksaimniecības virzības un garantijas fonds (ELVGF) — Nepamatoti saņemto eksporta kompensāciju atgūšana — Noilguma termiņš — Ilgāka valsts tiesībās noteikta noilguma termiņa piemērošana — Vispārējais noilguma termiņš — Administratīvie pasākumi un sodi

24.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 421/13
            
         Tiesas (trešā palāta) 2014. gada 17. septembra spriedums (Supremo Tribunal Administrativo (Portugāle) lūgums sniegt prejudiciālu nolēmumu) – Cruz & Companhia Lda/Instituto de Financiamento da Agricultura e Pescas, IP (IFAP)
   
   (Lieta C-341/13) (1)
   
   (Lūgums sniegt prejudiciālu nolēmumu - Savienības finanšu interešu aizsardzība - Regula (EK, Euratom) Nr. 2988/95 - 3. pants - Pārkāpumu iztiesāšana - Eiropas Lauksaimniecības virzības un garantijas fonds (ELVGF) - Nepamatoti saņemto eksporta kompensāciju atgūšana - Noilguma termiņš - Ilgāka valsts tiesībās noteikta noilguma termiņa piemērošana - Vispārējais noilguma termiņš - Administratīvie pasākumi un sodi)
   2014/C 421/17
   Tiesvedības valoda – portugāļu
   
      Iesniedzējtiesa
   
   Supremo Tribunal Administrativo
   
      Pamatlietas puses
   
   
      Prasītājs: Cruz & Companhia Lda
   
      Atbildētājs: Instituto de Financiamento da Agricultura e Pescas, IP (IFAP)
   
      Rezolutīvā daļa:
   
   
               1)
            
            
               Padomes 1995. gada 18. decembra Regulas (EK, Euratom) Nr. 2988/95 par Eiropas Kopienu finanšu interešu aizsardzību 3. pants ir jāinterpretē tādējādi, ka tas ir piemērojams tiesvedībām, ko ierosinājušas valsts iestādes pret Savienības atbalsta saņēmējiem pēc tam, kad valsts iestāde, kura ir atbildīga par eksporta kompensāciju izmaksu no Eiropas Lauksaimniecības virzības un garantijas fonda (ELVGF), ir konstatējusi pārkāpumu esamību.
            
         
               2)
            
            
               Regulas Nr. 2988/95 3. panta 1. punkta pirmajā daļā paredzētais noilguma termiņš ir piemērojams ne tikai attiecībā uz pārkāpumiem, ja tiek izvērtēts administratīvais sods šīs regulas 5. panta izpratnē, bet arī tad, ja tiek izvērtēti administratīvie pasākumi šīs pašas regulas 4. panta izpratnē. Ja saskaņā ar šīs pašas regulas 3. panta 3. punktu dalībvalstis var turpināt piemērot ilgākus noilguma termiņus nekā šī panta 1. punkta pirmajā daļā noteiktos četru vai trīs gadu termiņus, kas, savukārt, izriet no vispārējā tiesiskā regulējuma noteikumiem, kuri jau bijuši spēkā pirms šīs regulas pieņemšanas, tad 20 gadu noilguma termiņa piemērošana pārsniedz vajadzīgo Savienības finanšu resursu aizsardzības mērķa sasniegšanai.
            
         
      (1)  OV C 260, 7.9.2013.